|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL LYGYBĖS VEIKSMŲ PLANO PATVIRTINIMO** |
| 2020-03-05 Nr. A-778 |
| Kaunas |

Vadovaudamasis Lietuvos Respublikos vietos savivaldos įstatymo 4 straipsniu, 29 straipsnio 8 dalies 2 punktu, Europos moterų ir vyrų lygybės vietos gyvenime chartijos II dalies 1 punktu, atsižvelgdamas į Kauno miesto savivaldybės 2018 m. balandžio 24 d. tarybos sprendimo Nr. T-189 „Dėl pritarimo pasirašyti ir įgyvendinti Europos moterų ir vyrų lygybės vietos gyvenime chartiją“ 1 punktą ir darbo grupės Lygybės veiksmų planui parengti, sudarytos Kauno miesto savivaldybės administracijos direktoriaus 2019 m. kovo 6 d. įsakymu Nr. A-829 „Dėl darbo grupės Lygybės veiksmų planui parengti sudarymo ir jos darbo reglamento patvirtinimo“, 2020 m. sausio 27 d. posėdžio protokolą Nr. 63-4-47:

1. T v i r t i n u Lygybės veiksmų planą (pridedama).
2. Į p a r e i g o j u:

2.1. Kauno miesto savivaldybės administracijos direktoriaus pavaduotojus ir Kauno miesto savivaldybės administracijos valstybės tarnautojus, tiesiogiai pavaldžius Kauno miesto savivaldybės administracijos direktoriui, pasirašytinai susipažinti su 1 punkte nurodytu Lygybės veiksmų planu;

2.2. Lygybės veiksmų plane nurodytų atsakingų vykdytojų – Kauno miesto savivaldybės administracijos padalinių vadovus pasirašytinai susipažinti ir supažindinti su 1 punkte nurodytu Lygybės veiksmų planu padalinio valstybės tarnautojus ir darbuotojus, dirbančius pagal darbo sutartis.

3. S i ū l a u Kauno miesto savivaldybės tarybos ir mero sekretoriatui aktyviai prisidėti įgyvendinant Lygybės veiksmų plano 18 punkto nuostatas.

4. Šis įsakymas per vieną mėnesį nuo informacijos apie jį gavimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al.36, Kaunas) Lietuvos Respublikos ikiteisminio ginčų komisijos nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Vilius Šiliauskas |